ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 5/1999

της 29ης Ιανουαρίου 1999

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98,

Εκτιμώντας τα ακόλουθα:

το παράρτημα ΙΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 118/98, της 18ης Δεκεμβρίου 1998(1)·

πρέπει να ενσωματωθεί στη συμφωνία η απόφαση 98/143/ΕΚ της Επιτροπής, της 3ης Φεβρουαρίου 1998, σχετικά με τη διαδικασία βεβαίωσης της συμμόρφωσης των δοκιμών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα συστήματα ευκάμπτων μεμβρανών υδατοστεγάνωσης στεγών με μηχανική στερέωση(2)·

πρέπει να ενσωματωθεί στη συμφωνία η απόφαση 98/213/ΕΚ της Επιτροπής, της 9ης Μαρτίου 1998, σχετικά με τη διαδικασία βεβαίωσης της συμμόρφωσης των δοκιμών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά έτοιμα συστήματα εσωτερικών διαχωριστικών τοίχων(3)·

πρέπει να ενσωματωθεί στη συμφωνία η απόφαση 98/214/ΕΚ της Επιτροπής, της 9ης Μαρτίου 1998, σχετικά με τη διαδικασία βεβαίωσης της πιστότητας των δοκιμών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά δομικά μεταλλικά προϊόντα και βοηθητικά υλικά(4)·

πρέπει να ενσωματωθεί στη συμφωνία η απόφαση 98/279/ΕΚ της Επιτροπής, της 5ης Δεκεμβρίου 1997, σχετικά με τη διαδικασία βεβαίωσης της συμμόρφωσης των δοκιμών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά μη φέροντα έτοιμα σύνολα (kit) συστήματα μονίμων τύπων (καλουπιών) που αποτελούνται από κοίλα μποκ ή φατνώματα από μονωτικά υλικά, και, ενίοτε, σκυρόδεμα(5),

ΑΠΟΦΑΣΙΖΕΙ:

Άρθρο 1

Στο σημείο 1 (οδηγία 89/106/ΕΟΚ του Συμβουλίου) του κεφαλαίου ΧΧΙ του παραρτήματος ΙΙ της συμφωνίας προστίθενται οι ακόλουθες περιπτώσεις: "- 398 D 0143: Απόφαση 98/143/ΕΚ της Επιτροπής, της 3ης Φεβρουαρίου 1998 (ΕΕ L 42 της 14.2.1998, σ. 58).

- 398 D 0213: Απόφαση 98/213/ΕΚ της Επιτροπής, της 9ης Μαρτίου 1998 (ΕΕ L 80 της 18.3.1998, σ. 41).

- 398 D 0214: Απόφαση 98/214/ΕΚ της Επιτροπής, της 9ης Μαρτίου 1998 (ΕΕ L 80 της 18.3.1998, σ. 46).

- 398 D 0279: Απόφαση 98/279/ΕΚ της Επιτροπής, της 5ης Δεκεμβρίου 1997 (ΕΕ L 127 της 29.4.1998, σ. 26)".

Άρθρο 2

Τα κείμενα των αποφάσεων 98/143/ΕΚ, 98/213/ΕΚ, 98/214/ΕΚ και 98/279/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 30 Ιανουαρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 29 Ιανουαρίου 1999.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 297 της 18.11.1999, σ. 46.

(2) ΕΕ L 42 της 14.2.1998, σ. 58.

(3) ΕΕ L 80 της 18.3.1998, σ. 41.

(4) ΕΕ L 80 της 18.3.1998, σ. 46.

(5) ΕΕ L 127 της 29.4.1998, σ. 26.